Diari Oficial de la Generalitat Valenciana


Sumari del DOGV 7155, del 19-11-2013 (2013/10456)

Notificació de la sentència dictada en el procediment ordinari número 721/2011.
-------------------------------------------------------------------------------

### Dades del document

Número de DOGV
:   7155

Data del DOGV
:   19-11-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10127


Organisme emissor
:   Jutjat de Primera Instància i Instrucció Número 1 de Segorbe

Tipus de document
:   Edicte

Notificació de la sentència dictada en el procediment ordinari número 721/2011. [2013/10791]  
Procediment ordinari 000721/2011  
De: Giuseppe Macri di Franco.  
Procurador: Joaquín García Belmonte.  
Contra: José Carot Alcalá i Josefa Barra García.  
Procuradora: Julia Domingo Hernanz.   
En el present procediment de juí ordinari 721/2011, seguit a instàncies de Giuseppe Macri di Franco contra Josefa Barra García i l'herència jacent de José Carot Alcalá, s'ha dictat la sentència que té l'encapçalament i la part dispositiva que, literalment, són com seguix:  
«Segorbe, 3 de setembre de 2013  
En nom del rei, José Maria Quilis Fortea, jutge del Jutjat de Primera Instància i Instrucció únic de Segorbe i del seu partit, he vist estes actuacions de juí ordinari 721/2012 sobre l'atorgament d'escriptura pública, en el qual apareix com a part demandant Giuseppe Macri di Franco, representat pel procurador Joaquín García Belmonte i defés pel lletrat José Vicente Marín Raro, com a part codemandada Josefa Barra García, representada per la procuradora Julia Domingo Hernanz i defesa per la lletrada María Pelayo Báguena, i, com a part codemandada, l'herència jacent de José Carot Alcalá, en situació de rebelia processal.  
  
Dispositiva  
Estime parcialment la demanda formulada per Giuseppe Macri di Franco i:  
1. Declare que José Carot Alcalá va vendre en un document privat, de data 21 de març de 2002, a Giuseppe Macri di Franco el pis quint de l'immoble siti a Altura, carrer o avinguda de València, número 70, que té aproximadament 90 metres quadrats, distribuït de la següent manera: tres habitacions, un saló menjador, rebedor i corredor, cuina i bany i una terrassa que dóna a la piscina municipal d'Altura; i no té ascensor.  
  
2. Declare que Giuseppe Macri di Franco ha satisfet la totalitat del preu convingut per la compravenda del pis descrit abans.  
  
3. Declare que José Carot Alcalá està obligat a atorgar a Giuseppe Macri di Franco l'oportuna escriptura pública tal com es va estipular en el contracte privat de compravenda.  
4. Condemne l'herència jacent de José Carot Alcalá al pagament de la mitat de les costes ocasionades a la demandant, sense que pertoque efectuar una imposició expressa de l'altra mitat de les costes ocasionades a l'actor i de les causades a la codemandada, Josefa Barra García.  
  
Notifiqueu la present resolució a les parts, feu-los saber que no és ferma i que contra esta es pot interposar un recurs d'apelació davant d'este Jutjat en el termini dels vint dies següents a la notificació, del qual coneixerà l'Audiència Provincial de Castelló.  
  
El recurs s'interposarà per mitjà d'un escrit presentat en este Jutjat en el termini de vint dies hàbils comptadors des de l'endemà de la notificació, amb la indicació dels pronunciaments que s'impugnen (art. 457.2 LECn), i amb l'obligació de constituir el depòsit establit en la Llei Orgànica 1/2009 per l'import de 50 euros en el compte d'este Jutjat assignat a l'expedient, tot indicant que es tracta d'un recurs, seguit del codi 02 i tipus concret de recurs, a continuació del número i de l'any del procediment.  
Esta és la meua sentència, que pronuncie, mane i firme».  
La demandada, herència jacent de José Carot Alcalá, es troba en situació de rebelia processal i s'ignora la possible existència d'hereus abintestat. Expedisc el present edicte a fi que li valga de notificació en forma.  
  
Segorbe, 21 d'octubre de 2013.- La secretària judicial: Asunción Gregori Bosch.